stanford-oval/wikipedia huggingface dataset:
Simpsonit (11. tuotantokausi)
Jaksoluettelo > Pygmalion (Pygmoelian)

Kasvoleikkaus tekee rujosta Moesta komean, ja hän saa saman tien roolin suositussa saippuasarjassa.
Jaksoluettelo > Raittiuden päivät (Days of Wine and D'Ohses)

Barney järkyttyy nähdessään itsensä videolla toikkaroimassa kännissä. Hän päättää ryhdistäytyä ja ruveta helikopterilentäjäksi. Lisa ja Bart osallistuvat valokuvauskisaan.
Jaksoluettelo > Alligaattori (Kill the Alligator and Run)

Homer saa hermoromahduksen saatuaan selville, että hänellä on vain muutama vuosi elinaikaa jäljellä. Psykiatri neuvoo häntä lähtemään lomalle Floridaan. Simpsonien loma muuttuu pelokkaaksi pakomatkaksi heidän ajettuaan alligaattorin yli.
Vierailevina ääninä Kid Rock ja Joe C
Jaksoluettelo > Stepataan pois (Last Tap Dance in Springfield)

Lisa innostuu tanssitaiteesta, mutta ei edisty toivomallaan tavalla. Apuun rientää professori Frink. Bart ja Milhouse retkeilevät ostoskeskuksessa ja Homer parantaa näkökykyään laserleikkauksella.
Jaksoluettelo > Järkeä vailla (It's A Mad, Mad, Mad, Mad Marge)

Marge on osasyyllinen Oton ja hänen tyttöystävänsä Beckyn eroon. Omatuntoaan lievittääkseen hän suostuu majoittamaan Beckyn kotiinsa, missä tulokas ottaa liiankin keskeisen roolin.
Joissakin uusintaesityksissä sekä DVD-julkaisussa jakson nimi on ollut Hiipivä hulluus.
Jaksoluettelo > Naurun takana (Behind the Laughter)

Simpsoneiden "kulissien takana". Simpsoneiden kerrotaan alkaneen Homerin tekemästä Minun hauska perheeni-kotivideosta, jossa Simpsonit näyttelevät tavallista TV-perhettä. Homer saa tehtyä sarjan FOXille. Suosio kasvaa ja jaksoja tulee lisää. Pian perheenjäsenten erimielisyydet pistävät sarjan tauolle. Lisa mm. kirjoittaa paljastuskirjan, jossa häntä on pakotettu valvomaan tekemään sohvakohtausta, ja että hänelle on syötetty lyhytkasvuhormonia. Bart taas lahjoo ihmisiä pussaamaan toisiaan. Simpsonit saadaan taas sopuun.
Tämä oli Simpsonien kuudes jakso, joka voitti Emmy-palkinnon.
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Muotiala (suunnittelualue)

Muotiala on Tampereen eteläiseen suuralueeseen kuuluva suunnittelualue joka sijaitsee Iidesjärven eteläpuolella. Muotialan suunnittelualueeseen kuuluvat Jokipohjan ja Muotialan tilastoalueet. Tilastoalueet vastaavat suurin piirtein kaupunginosia.
Takahuhti (suunnittelualue)

Takahuhti on Tampereen koilliseen suuralueeseen kuuluva suunnittelualue. Takahuhdin suunnittelualueeseen kuuluvat Takahuhdin, Ruotulan ja Huikkaan tilastoalueet. Tilastoalueet vastaavat suurin piirtein kaupunginosia.
Euripides (täsmennyssivu)

Euripides (m.kreik. Εὐριπίδης, Euripidēs) voi viitata seuraaviin:
Euripides (480–406 eaa.), tragediakirjailija
Euripides nuorempi (400/300-luku eaa.), edellisen poika
Euripides vanhempi, edellisiä vanhempi tragediakirjailija
2930 Euripides, päävyöhykkeen asteroidi eli pikkuplaneetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Euripides”, voi hakea sivunnimihaulla, laajalla sivunnimihaulla tai tekstihaulla.
Cindy Rintala

| Cindy Rintala |
| --- | --- |
 Cindy vuonna 2021.
Näyttelijä(t):  Mia Ehrnrooth
Kesto:  2009–2014, 2016, 2021–2023
Ensi- esiintyminen:  Osa 1838: Cindy tanssii tuhtien kanssa (2. joulukuuta 2009)
Viimeinen esiintyminen:  Osa 4473: Äidin perintö (9. lokakuuta 2023)
Henkilötiedot
Koko nimi:  Ritva Rintala
Status:  koomassa
Ammatti:  muotisuunnittelija kosmetologi yrittäjä
Sukupuoli:  nainen
Asuinpaikka:   Helsinki
Suhteet
Vanhemmat:  Johannes Rintala (kuollut) Martta Rintala
Sisarukset:  Matleena Rintala
Lapset:  Elias Vikstedt (kuollut)  Alexander Holm (kuollut)
Infobox OKNimi-testi OK: 
Ritva ”Cindy” Rintala on Mia Ehrnroothin esittämä henkilö televisiosarjassa Salatut elämät. Hahmo oli mukana sarjassa vuosina 2009–2014. Cindy palasi sarjaan 10. marraskuuta 2016 ja poistui jälleen 16. marraskuuta 2016. Marraskuussa 2020, Cindyn uutisoitiin palaavan sarjaan keväällä 2021, tällä kertaa pysyvästi. Cindyn paluu nähtiin 26. helmikuuta 2021 esitetyssä jaksossa. Cindy poistui sarjasta toistaiseksi toukokuussa 2022, kun näyttelijä muutti 3 kuukaudeksi Yhdysvaltoihin. Sarjassa tämä kirjoitettiin niin, että Cindy muutti Kaliforniaan suunnittelemaan perustamansa muotiyritys Sadin ensimmäistä vaatemallistoa. Cindy poistui sarjasta lokakuussa 2023, kun hänen miesystävänsä Aki Nikkisen työntekijä JP ajaa vahingossa Cindyn yli. Hän loukkaantuu vakavasti ja hänet siirretään yksityissairaalaan Sveitsiin.
Yleistä

Cindy on ammatiltaan kosmetologi ja hän on sivutoimisesti toiminut myös tanssinopettajana. Cindy tuli sarjaan mukaan joulukuussa 2009, kun Miro Holm palkkasi Cindyn Salla Laitelan avuksi Jardin Day Spa -kauneushoitolaan. Myöhemmin Salla sai potkut mustamaalattuaan Cindya. Miro muutti Ranskaan ja jätti kauneushoitolan Cindyn hoitoon, joka palkkasi avukseen tuote-esittelijä Jenni Vainion. Cindy on nuoruudessaan seurustellut Sebastian Vuorelan kanssa, mutta suhde päättyi Sebastianin jouduttua vankilaan. Parilla on yhteinen poika, Elias, jonka he antoivat adoptoitavaksi. Cindy asui avoliitossa Tuukka Aaltosen kanssa, mutta suhde päättyi eroon, kun vastoin Tuukan toivetta Cindy ei ollut valmis perustamaan perhettä.
Raskaus ja OJ

Cindy ja Ossi Puolakka päätyivät harrastamaan seksiä, ja pian Cindy huomasi olevansa raskaana. Cindy harkitsi sekä aborttia että adoptiota, mutta päätti lopulta pitää lapsen. Poikalapsen synnyttänyt Cindy alkoi seurustella Ossin kanssa. Ossin jättämä Jenni katkeroitui, jonka seurauksena hän vaihtoi sairaalassa Cindyn ja Ossin sekä Sebastianin ja Isabella Holmin vauvat keskenään. Cindyn ja Ossin biologisen lapsen jouduttua sairaalaan ja myöhemmin menehdyttyä leikkauksessa, Jenni paljasti totuuden Cindylle. Cindy ei kuitenkaan pystynyt paljastamaan totuutta kenellekään pitkään aikaan, ennen kuin syksyllä 2012 viimein paljasti totuuden Ossille. Päälle unohtuneen itkuhälyttimen vuoksi totuuden kuuli myös Sebastian Vuorela, joka kertoi asiasta Isabellalle. Yhdessä he ryhtyivät toimiin saadakseen menettämänsä lapsen takaisin. Isabella ja Sebastian saivat lapsensa takaisin, kun taas Cindy ja Ossi joutuivat kuulusteluun ja lopulta vapautuivat. Kesäkuun päätösjaksossa 2013 Ossi ja Cindy ihmettelivät ovella olevaa Oliveria, jonka jälkeen Cindy ehdotti pojan sijaisperheeseen. Näin tapahtui, mutta Cindy ja Ossi saivat Oliverin takaisin ja pitivät huolta lapsesta kunnes Isabella ja Sebastian palasivat Siperiasta takaisin.
Lähtö ja pikapaluu sarjaan

Myöhemmin erottuaan Ossista Cindy alkoi seurustella Joonatanin kanssa, mutta joutui pettymään tähän pahemman kerran. Kostoksi Cindy varasti lopulta Joonatanin firman rahat yhdessä Lasseen pettyneen Liisan kanssa ja kaksikko poistui ryöstösaaliineen Suomesta Joonatanin Ferrarilla.
Cindy vieraili sarjassa syksyllä 2016 kuultuaan, että hänen poikansa Elias on jäänyt auton alle ja osallistui tämän hautajaisiin.
Toinen paluu 2021

Cindy palasi sarjaan helmikuussa 2021, kun Salla, Kari ja Benjamin lähtivät etsimään Annaa ja tämän äitiä Marittaa Johannesveljistä. Lahkoon saavuttuaan heille selvisi, että Cindyn isän Johanneksen kuoleman jälkeen Cindy oli palannut lahkoon ja ottanut paikkansa johtajana. Cindy oli myös ottanut käyttöönsä oikean nimensä, Ritvan. Kun Anna, Benjamin, Kari ja Salla poistuivat lahkosta, Cindy päätti jäädä sinne Sallan pyynnöstä huolimatta.
Myöhemmin Cindy ilmestyi Sallan luokse majatalo Amandaan ja ilmoitti jättäneensä Johannesveljet. Hän osti pian Sallalta 40 % osuuden Amandasta. Lasse Sievinen kuitenkin uhkaili Cindyä viemällä tämän rikokset oikeuteen, joten Cindy luovutti puolet osuudestaan Lasselle.
Pian paluunsa jälkeen Cindy ihastui Lassen veljenpoikaan Jereen, mutta tämä seurustelee Aino Kaukovaaran kanssa. Jeren erottua Ainosta heidän välilleen alkoi muodostua tunteita myös Jeren puolelta ja he alkoivat tapailla. Severi yritti vielä iskeä Cindyn, mutta tämä torjui hänet ja kertoi tapailevansa Jereä. Severi suuttui ja työnsi Jeren vahingossa Moosen ikkunasta ulos. Cindy oli paikalla kun Jere heräsi mutta Cindyn kauhuksi tämä oli menettänyt muistinsa ja luuli olevansa vielä Ainon kanssa. Cindy kertoi siitä Ainolle joka käytti tilanteen hyväkseen. Myöhemmin Jeren muisti palautui Joonatanin kerrottua tälle totuuden. Cindy ja Jere alkoivat seurustella.
Cindyn ja Jeren suhde oli kuitenkin riitaisa. Riitaa aiheutti muun muassa Jeren kireät välit tämän poikaan, Leoon, jonka olemassaolon Jere oli salannut kaikilta. Lopulta Cindy ja Jere erosivat lopullisesti ja Jere muutti Leon kanssa Tallinnaan.
Pian eron jälkeen Cindy kaipasi elämältään muitakin haasteita, kuin pelkkä majatalon pyörittäminen. Cindy päättikin Aino Kaukovaaran kannustuksesta muuttaa vaatesuunnittelu -harrastuksensa työksi. Cindy ja Aino saivat Aki Nikkisen tuen ja rahoituksen heidän perustamalleen muotialan yritykselle, Sadille (Sisters Are Doin’ It). Samoihin aikoihin Cindy muutti Ainon kämppäkaveriksi, ja ihastui tämän veljeen, Sampoon. Sampo kuitenkin kamppaili oman seksuaalisuutensa kanssa, sillä tämä oli todellisuudessa ihastunut Kalle Laitelaan, joka on Cindyn hyvä ystävä. Sampo kuitenkin yritti kieltää tunteensa, ja aloitti suhteen Cindyn kanssa, osittain sen takia, ettei halunnut tuottaa pettymystä isälleen, Panulle, jonka Sampo ei uskonut hyväksyvän hänen seksuaalisuuttaan. Cindy alkoi kokea vaatemalliston suunnittelun, sekä majatalon pyörittämisen yhtäaikaa liian raskaaksi. Aki tarjosi Cindylle asuntoa Kaliforniasta, Yhdysvalloista, jossa tämä saisi rauhassa keskittyä vaatemalliston suunnitteluun. Cindy ja Sampo päättivät jatkaa suhdettaan etäsuhteena Cindyn muuttaessa Yhdysvaltoihin toukokuussa 2022. Pian Cindylle kuitenkin paljastui, että Sampolla oli ollut hänen selän takanaan säätöä Kallen ja Alexin kanssa, joten suhde päätyi. Kun cindy palasi takaisin, hän aloitti suhteen Akin kanssa ja parilla oli pitkään jatkunutta kipinää. Lopulta pari päätti muuttaa yhteen ennen cindyn yliajoa.
Toinen paluu 2021 > Yliajo

Matkalla JP Kokon oli tarkoitus ajaa Mikin yli, mutta Cindy jäi alle ja joutui sveitsiläiseen sairaalaan.
Rakkauselämä

Sebastian Vuorela: ex-kihlattu, suhteesta syntyi Elias Vikstedt
Tuukka Aaltonen suhde, päättyi, koska Tuukka halusi lapsia ja Cindy ei
Ossi Puolakka: suhde, päättynyt, suhteesta syntyi Alexander Holm
Joonatan Sievinen: suhde, päättyi kun Cindy ja Liisa varastivat Lassen ja Joonatanin rahat ja pakenivat maasta
Severi Sievinen: ihastus ensin vain Severin puolelta, päätyneet myöhemmin sänkyyn, Severi oli Cindylle lähinnä laastari, koska Cindy oli kiinnostunut  Jere Sievisestä.
Jere Sievinen: suhde, päättynyt
Sampo Kaukovaara: säätöä, myöhemmin suhde, joka jatkui etäsuhteena Cindyn muuttaessa ulkomaille, päättynyt
Aki Nikkinen: suhde, loppui cindyn joutuessa sairaalaan
Lokomotiv Jaroslavlin lento-onnettomuus

| Lokomotiv Jaroslavlin lento-onnettomuus |
| --- | --- |
 Turmakone RA-42434 syyskuussa 2006
Yhteenveto
Päivämäärä:  7. syyskuuta 2011
Lähtöpaikka:  Tunošnan lentoasema, Jaroslavlin alue, Venäjä
Määränpää:  Minsk-1, Minsk, Valko-Venäjä
Kuolleita:  44
Loukkaantuneita:  1
Eloonjääneitä:  1
Lentokone
Konetyyppi:  Jakovlev Jak-42D
Lentoyhtiö:  Jak-Servis
Rekisteritunnus:  RA-42434
Matkustajia:  37
Miehistöä:  8
Lokomotiv Jaroslavlin lento-onnettomuus tapahtui 7. syyskuuta 2011 kello 16.02 paikallista aikaa, kun KHL-jääkiekkoliigassa pelaavaa Lokomotiv Jaroslavl -joukkuetta kuljettanut Jakovlev Jak-42D -matkustajalentokone syöksyi maahan lähellä Jaroslavlia Venäjällä. Joukkue oli matkalla Minskiin Valko-Venäjälle kauden 2011–2012 ensimmäiseen otteluun, jossa vastaan olisi asettunut Dinamo Minsk. Lentokone syöksyi maahan ja syttyi palamaan pian lentoonlähdön jälkeen vain kahden ja puolen kilometrin päässä Tunošnan lentoasemalta.
Onnettomuuden syyksi epäiltiin aluksi huonolaatuista polttoainetta. Myöhemmin onnettomuustutkintakomissio ilmoitti uudempien tietojen valossa epäilevänsä, että onnettomuuden aiheutti onnettomuushetkellä lentokonetta ohjannut perämies, joka oli unohtanut seisontajarrun päälle.
Lopullisessa raportissaan onnettomuutta tutkinut komissio totesi onnettomuuden aiheutuneen siitä, että toinen ohjaajista oli nousukiidon aikana painanut erehdyksessä jaloillaan pyöräjarruja käyttäviä polkimia. Koneen kunnosta ei löydetty huomautettavaa. Kävi myös ilmi, että koneen kapteenille annettu lupa lentää kyseistä Jak-42 konetta oli myönnetty väärennettyjen asiakirjojen perusteella, että perämiehen tyyppikoulutus oli kesken ja että lentäjät olivat yleensäkin lentäneet kyseisellä konetyypillä hyvin vähän. He olivat lentäneet lähinnä Jak-40 koneella, jossa jarrupolkimien käyttö oli täysin erilainen kuin Jak-42 koneessa.
Lisäksi perämiehellä oli veressään neurologisia kohtauksia vähentävää ja rauhoittavaa fenobarbitaalia, jonka käyttö on lentäjiltä kiellettyä. Hän sairasti tuntoaistia heikentävää polyneuropatiaa, joka oli jäänyt virallisissa terveystarkastuksissa huomaamatta.
Matkustajat ja miehistö

Jääkiekkoilija Aleksandr Galimovia ja lentoinsinööri Aleksandr Sizovia lukuun ottamatta kaikki kuolivat heti turmapaikalla. Galimov ja Sizov vietiin onnettomuuden jälkeen sairaalaan tehohoitoon. Galimov kuoli saamiinsa 90% palovammoihin moskovalaisessa sairaalassa 12. syyskuuta 2011, viisi päivää onnettomuuden jälkeen. Lääkärit onnistuivat pelastamaan Sizovin hengen. Hän kotiutui sairaalahoidosta yli seitsemän viikkoa onnettomuuden jälkeen. Channel Onelle antamassaan haastattelussa Sizov kertoi aikovansa jatkaa työskentelyä ilmailun parissa mutta totesi samalla, että hän ei ehkä lennä enää ikinä.
Matkustajat ja miehistö > Pelaajat

| Nimi | Pelipaikka | Ikä | Kotimaa |
| --- | --- | --- | --- |
| Anikejenko, VitaliVitali Anikejenko | Puolustaja | 24 | Ukraina |
| Balandin, MihailMihail Balandin | Puolustaja | 31 | Venäjä |
| Vasjunov, AleksandrAleksandr Vasjunov | Vasen laitahyökkääjä | 23 | Venäjä |
| Vašíček, JosefJosef Vašíček | Keskushyökkääjä | 30 | Tšekki |
| Vjuh’in, OleksandrOleksandr Vjuh’in | Maalivahti | 38 | Ukraina |
| Galimov, AleksandrAleksandr Galimov | Oikea laitahyökkääjä | 26 | Venäjä |
| Demitra, PavolPavol Demitra | Keskushyökkääjä | 36 | Slovakia |
| Dietrich, RobertRobert Dietrich | Puolustaja | 25 | Saksa |
| Kalimulin, MaratMarat Kalimulin | Puolustaja | 23 | Venäjä |
| Salei, RuslanRuslan Salei | Puolustaja | 36 | Valko-Venäjä |
| Kaljanin, AleksandrAleksandr Kaljanin | Oikea laitahyökkääjä | 23 | Venäjä |
| Kirjuhin, AndreiAndrei Kirjuhin | Oikea laitahyökkääjä | 24 | Venäjä |
| Kljukin, NikitaNikita Kljukin | Keskushyökkääjä | 21 | Venäjä |
| Liv, StefanStefan Liv | Maalivahti | 30 | Ruotsi |
| Marek, JanJan Marek | Keskushyökkääjä | 31 | Tšekki |
| Astaptšuk, SjarheiSjarhei Astaptšuk | Vasen laitahyökkääjä | 21 | Valko-Venäjä |
| Rachůnek, KarelKarel Rachůnek | Puolustaja | 32 | Tšekki |
| Skrastiņš, KārlisKārlis Skrastiņš | Puolustaja | 37 | Latvia |
| Snurnitsyn, PavelPavel Snurnitsyn | Hyökkääjä | 19 | Venäjä |
| Sobtšenko, DaniilDaniil Sobtšenko | Keskushyökkääjä | 20 | Ukraina |
| Tkatšenko, IvanIvan Tkatšenko | Vasen laitahyökkääjä | 31 | Venäjä |
| Trahanov, PavelPavel Trahanov | Puolustaja | 33 | Venäjä |
| Tšurilov, GennadiGennadi Tšurilov | Keskushyökkääjä | 24 | Venäjä |
| Šuvalov, MaksimMaksim Šuvalov | Puolustaja | 18 | Venäjä |
| Jartšuk, ArtjomArtjom Jartšuk | Vasen laitahyökkääjä | 21 | Venäjä |
| Urytšev, JuriJuri Urytšev | Puolustaja | 20 | Venäjä |
Matkustajat ja miehistö > Joukkuehenkilöstö

| Nimi | Asema | Ikä | Kotimaa |
| --- | --- | --- | --- |
| McCrimmon, BradBrad McCrimmon | Päävalmentaja | 52 | Kanada |
| Karpovtsev, AleksandrAleksandr Karpovtsev | Apuvalmentaja | 41 | Venäjä |
| Koroljov, IgorIgor Koroljov | Apuvalmentaja | 41 | Venäjä |
| Bahvalov, JuriJuri Bahvalov | Liikunta/hierontaterapeutti | – | – |
| Beljajev, AleksandrAleksandr Beljajev | Välinehuoltaja/hieroja | – | – |
| Krivonosov, NikolaiNikolai Krivonosov | Fysiikkavalmentaja | 31 | Valko-Venäjä |
| Kunnov, JevgeniJevgeni Kunnov | Hieroja | – | – |
| Kuznetsov, VjatšeslavVjatšeslav Kuznetsov | Hieroja | – | – |
| Piskunov, VladimirVladimir Piskunov | Organisaation johtohenkilö | 52 | Venäjä |
| Sidorov, JevgeniJevgeni Sidorov | Valmentaja-analyytikko | – | Venäjä |
| Zimin, AndreiAndrei Zimin | Lääkäri | – | – |
Matkustajat ja miehistö > Miehistö

| Nimi | Työtehtävä |
| --- | --- |
Solomentsev, AndreiAndrei Solomentsev: Kapteeni
Živelov, IgorIgor Živelov: Perämies
Maksumova, NadeždaNadežda Maksumova: Lentoemäntä
Matjuškin, VladimirVladimir Matjuškin: Stuertti
Sarmatova, JelenaJelena Sarmatova: Lentoemäntä
Šavina, JelenaJelena Šavina: Lentoemäntä
Žuravljov, SergeiSergei Žuravljov: Lentopioneeri
Sizov, AleksandrAleksandr Sizov: Lentoinsinööri
Lentokone

Onnettomuuteen joutunut lentokone teki ensilentonsa vuonna 1993 Tatarstan Airlinesin käytössä. Lentokone myytiin sittemmin tilauslentoyhtiö Jak-Servisille, joka operoi sitä onnettomuuden tapahtuessa. Vuonna 2009 Euroopan unioni oli turvallisuussyihin vedoten kieltänyt Jak-Servisiä lentämästä EU:n ilmatilaan. Lentoyhtiöllä oli viisi samanlaista konetta ja se menetti toimilupansa syyskuun 2011 puolivälissä.
AviaPortin johtava analyytikko Oleg Pantelejev huomioi, että Jak-42 oli suunniteltu 36 vuoden käyttöikää varten. Kyseisellä lentokoneella olisi lentotuntien perusteella ollut vielä 60 prosenttia käyttöiästään jäljellä. Pantelejevin mukaan käsitteellä ”vanha lentokone” ei ole siviili-ilmailussa käyttöä, sillä lentokelpoisuus määrää, voidaanko lentokoneella operoida.
Jak-42 -konetyypille on tapahtunut kahdeksan onnettomuutta. Jak-42 on käytössä venäläisillä, armenialaisilla ja ukrainalaisilla lentoyhtiöillä sekä kuubalaisella Cubana de Aviaciónilla.
Tutkinta

IVY-maiden siviili-ilmailuviranomainen (ven. Межгосударственный авиационный комитет, МАК) ryhtyi Venäjän lainsäädännön mukaisesti selvittämään onnettomuuteen johtaneita syitä ja olosuhteita.
Aiheesta muualla

Kuvia tai muita tiedostoja aiheesta Lokomotiv Jaroslavlin lento-onnettomuus Wikimedia Commonsissa
Kirja:Lento-onnettomuudet 2011
Kirjat ovat artikkelikokoelmia, jotka voidaan tulostaa tai ostaa painettuna kirjana.
← 2010  Vuoden 2011 lento-onnettomuudet ja vaaratilanteet  2012 →
| 0 | 1 | 2 |
| --- | --- | --- |
|  1.1. Kolavian lento 348  9.1. Iran Airin lento 277  24.1. Domodedovon lentokentän pommi-isku 2011  4.4. Yhdistyneiden kansakuntien lento 834  7.5. Merpati Nusantara Airlinesin lento 8968  |  18.5. Sol Líneas Aéreasin lento 5428  21.6. RusAirin lento 9605  8.7. Hewa Bora Airwaysin lento 952  11.7. Tomskavian lento 5007  26.7. Marokon kuninkaallisten ilmavoimien lento-onnettomuus 2011  |  7.9. Lokomotiv Jaroslavlin lento-onnettomuus  14.9. Angolan sotilaskoneturma 2011  16.9. Reno Air Racesin onnettomuus 2011  |
Venäjän presidentti Dmitri Medvedev onnettomuuspaikalla turman jälkeisenä päivänä. Käyntinsä yhteydessä hän vaati Venäjällä toimivien lentoyhtiöiden määrän supistamista lento-onnettomuuksien ehkäisemiseksi.
Muistokynttilöitä Arena 2000:n lähellä.
Mario Lemieux pudottaa kiekon NHL-ottelussa Washington Capitals – Pittsburgh Penguins, jossa kunnioitettiin kuolleiden muistoa.
Pavol Demitran muistolle jätettyjä kynttilöitä Slovakiassa.
Euripides nuorempi

| Euripides nuorempi> Εὐριπίδης ὁ νεώτερος.Henkilötiedot |
| --- | --- |
Syntynyt: 400-luku eaa.
Kuollut: 300-luku eaa.
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  tragedia
Aiheesta muualla
Löydä lisää kirjailijoitaKirjallisuuden teemasivulta
Euripides nuorempi (m.kreik. Εὐριπίδης ὁ νεώτερος, Euripidēs ho neōteros, lat. Euripides Minor; 400/300-luku eaa.) oli antiikin kreikkalainen tragediakirjailija, joka oli tunnetumman Euripideen poika.
Euripides nuorempi oli Sudan mukaan nuorin Euripideen kolmesta pojasta. Hän esitti isänsä kuoleman jälkeen kolme tämän näytelmistä suuressa Dionysia-juhlassa. Ne olivat Alkmaion Korintissa, Ifigeneia Auliissa ja Bakkhantit. Muutoin hänestä ei tiedetä paljoakaan.
Suda mainitsee myös vanhemman Euripideen veljenpojan, jonka nimi olisi ollut Euripides, ja jonka sanotaan kirjoittaneen kolme näytelmää, Medeia, Orestes ja Polyksena, ja joka olisi voittanut näytelmäkilpailut yhdellä setänsä näytelmistä. On hyvinkin mahdollista, että poika ja veljenpoika on tässä sekoitettu toisiinsa.
Aristofanes mainitsee vielä yhden nuoremman Euripideen, joka esitti aluksi suosiota saanutta omaisuusveroa, joka kuitenkin myöhemmin teki hänestä vihan kohteen. Tämä ajoittuu noin vuoteen 394 eaa. Ei ole selvää, olisiko tässä kyseessä jompikumpi kahdesta edellämainitusta, vai vielä kolmas henkilö.
Friend of Dorothy

Judy Garland vuoden 1939 elokuvassa The Wizard of Oz Dorothyn roolissa.
Friend of Dorothy (suom. Dorothyn ystävä) on homokulttuuriin kuuluva termi, joka tarkoittaa homomiestä. Nykyään sanonnalla viitataan myös muihin HLBT-ihmisiin. Termiä käytettiin salakoodina homojen keskuudessa 1900-luvun puolella, jolloin seksuaalivähemmistöön kuuluminen oli laitonta tai paheksuttavaa. Salakoodilla vähemmistöön kuuluvat tunnistivat toisensa.
Termistä tuli osa sateenkaarivähemmistön terminologiaa Ihmemaa Oz -kirjasta. Kirjassa on muun muassa paljon naishahmoja, joilla on keskenään todella läheisiä ihmissuhteita, sekä sukupuoleltaan ja sen ilmaisulta normaalista poikkeava prinsessa. The Road of Oz kirjassa Polychrome, sateenkaaren lapsi, sanoo Dorothylle "You have some queer friends, Dorothy" eli suomeksi "sinulla on outoja (queer) ystäviä Dorothy." Vuoden 1939 Ihmemaa Oz -elokuvassa on myös ikoninen Over the Rainbow -kappale, sekä pääroolissa homoikoni Judy Garland. Sateenkaari on yksi tunnetuimmista LGBTQ+ symboleista.
Friend of a Friend

|  Friend of a Friend |
| --- | --- |
 Lake Malawi esittämässä kappaletta ensimmäisen semifinaalin kenraaliharjoituksessa.
Kappaleen tiedot
Esittäjä(t):  Lake Malawi
Levy-yhtiö:  HOLIDAYS FOREVER s.r.o.
Kesto:  2:52
Tyylilaji:  pop, R&B, funk
Julkaistu:  7. tammikuuta 2019
Säveltäjä(t):  Jan Steinsdoerfer Maciej Mikolaj Trybulec Albert Černý
Sanoittaja(t):  Jan Steinsdoerfer Maciej Mikolaj Trybulec Albert Černý
Tuottaja(t):  Jan Steinsdoerfer Maciej Mikolaj Trybulec Albert Černý
Euroviisutiedot
Vuosi:  2019
Maa:  Tšekki
Kieli:  englanti
Sijoitus:  11.
Pisteet:  157
Sijoitus semifinaalissa:  2.
Pisteet semifinaalissa:  242
Video:  videolinkki
Friend of a Friend on tšekkiläisen bändin Lake Malawin esittämä kappale, jolla he edustivat Tšekkiä vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 157 pistettä ja saavutti sijan 11.
František Kupka

| František Kupka |
| --- | --- |
 František Kupka vuonna 1928.
Henkilötiedot
Syntynyt: 23. syyskuuta 1871 Opočno, Itävalta-Unkari
Kuollut: 24. kesäkuuta 1957 (85 vuotta) Puteaux, Ranska
Ammatti:  taidemaalari
Taiteilija
Salanimi:  Josef Dálný ja Paul Regnard
Taidesuuntaus:  Abstrakti taide
František Kupka (23. syyskuuta 1871 Opočno, Itävalta-Unkari – 24. kesäkuuta 1957 Puteaux, Ranska) oli tšekkiläinen taidemaalari. Hän oli varhainen abstraktin taiteen pioneeri, joka siirtyi abstraktiin ilmaisuun jo 1900-luvun alussa.